als_Latn dik_Latn sag_Latn
Pas disa javësh protestash e përplasjesh të dhunshme, duket se qeveria në Ukrainë është tërhequr. Shefja për Politike të Jashtme në BE, Ketrin Eshton njoftoi se Presidenti Viktor Janukoviç është shprehur i gatshëm për të firmosur një marrëveshje bashkëpunimi të ngushtë, me Brukselin zyrtar. Eshton foli pas një takimi me një përfaqësi të protestuesve, të cilët mbajnë të bllokuar qendrën e kryeqytetit të Ukrainës, Kiev. Ata kundërshtojnë vendimin e autoriteteve për të mos nënshkruar një pakt ekonomik me BE-në, që do t’i hapte rrugën firmosjes së Marrëveshjes së Stabilizim Asociimit. Por tashmë, baronesha Eshton i garantoi përfaqësuesit e protestuesve se Janukoviç e ka siguruar se do ta nënshkruajnë këtë marrëveshje. Më herët, udhëheqësit e opozitës refuzuan një kërkesë të Presidentit Janukoviç për bisedime. Ndërsa sekretari amerikan i Shtetit, Xhon Kerri, kërcënoi se SHBA do të vendoste sanksione ndaj Ukrainës, nëse përdoret sërish dhunë ndaj protestuesve, ashtu si një ditë më parë.
als_Latn